Nafarroako Parlamentuko Eledunen Batzarrak, 2020ko abuztuaren 17an egindako bilkuran, ondoko adierazpena onetsi zuen:
“1. Nafarroako Parlamentuak bat egiten du Gazteriaren Nazioarteko Eguna dela-eta abuztuaren 12an izan diren ospakizunekin.
2. Nafarroako Parlamentuak berretsi egiten du Nafarroako gazteriarekin duen konpromisoa, gure Foru Erkidegoaren oraina eta etorkizuna baita, eta gazte-politikak sustatuko ditu, krisi sozial eta ekonomiko hau modu duinean suspertzen laguntzeko, gure gazteek borondatez parte hartzen eta laguntzen duten gizarte-mugimenduen, toki-
erakundeen, auzoen eta ikasketa-zentroen eskaerak entzunda. 
3. Nafarroako Parlamentuak uste du komenigarria dela Nafarroako Gobernuak lanean jarraitzea abian dauden gazte-politikak sendotzeko eta gazteentzako enplegu-politika aktiboetan sakontzeko.
4. Nafarroako Parlamentuak Nafarroako gazteriari eragiten dioten politikak egiteko prozesuetan Nafarroako gazteriaren parte-hartzea bermatuko du, honako hauek barne: ikuspegi intersekzionala, zaintzarako eta bizitzen iraunkortasunerako politika publikoak eta indarkeria matxisten aurkako neurriak.
5. Nafarroako Parlamentuak komenigarritzat jotzen du Osasun Departamentuak gure gazteei zuzendutako osasun mentaleko estaldura zabaltzen jarraitzea genero-ikuspegitik, jakinik emakume gazteek estresa eta antsietatea izateko joera handiagoa dutela, etxeko lanak eta zaintza-lanak beren bizkar izaten baitira.” (10-20/DEC-00068)

